[---------------------] [---------------]αε[------] [---------------]ανα[-----] [-------------] δε και τα γρα[μματα] [τα των παραγενομενων] αει εξ αλλαριας [τους αρχοντ]ας [εν τωι δ]ημοσιωι μετα του γραμματ[εως]. [εξ]αποστειλαι δε τους αρχοντας τους περι α[γα]θιν τουδε του ψηφισματος το αντιγραφον σφραγισαμενους τει δημοσιαι σφραγιδι οπως παρακολουθωσιν αλλαριωται τα εψηφισμενα περι τουτων. αλλαριωταν οι κοσμοι και α πολις παριων ται βουλαι και τωι δαμωι χαιρεμ. παραγενομενων των πρεσβευταν ποτ αμε φανιος τε και δορκω ους απεστειλατε πρεσβευσοντας περι τωσυλω ποθ αμε και ανανεωσαμενων αυτων εν ται πρεσβειαι κατα το ψαφισμα το παρ υμων ταν τε φιλιαν και ταν ευνοιαν ταν υπαρχουσαν ταις πολεσι ποτ αλλαλας διαφυλαττεν επι κοσμων των περι φιλονβροτον τον ευθυμαχω αγαθαι τυχαι δεδοχθαι αλλαριωταν τοις κοσμοις και ται πολει επαινεσαι μεν τον δαμον των παριων διοτι διαφυλαττει ταν φιλιαν και ταν ευνοιαν προς ταν πολιν ταν αμαν κατα ταυτα δε υπαρχειν και παριοις ταν φιλιαν και ταν ευνοιαν παρα αλλαριωταν οπως φαινωμεθα τα ομοια τοις προαιρουμενοις αμες συντελοντες. ειμεν δε αλλαριωταις και παριοις ισοπολιτειαν μετεχωσιν τωι τε αλλαριωται εμ παρωι και θεινων και ανθρωπινων ωσαυτως δε και τω παριωι εν αλλαριαι μετεχωσι και θεινων και ανθρωπινων. εαν δε συνδοκει ταυτα τωι δαμωι τωι παριων αναγραψαντων αι πολεις αμφοτεραι ες σταλαν λιθιναν και ανθεντων παριοι μεν ες το ιερον τας δαματρος αλλαριωται δε ες το ιερον τω απολλωνος. ταυτα δε ειναι εφ υγιειαι και σωτηριαι ταν πολεων αμφοτεραν. εαν δε τι φαινηται υμειν προσθειναι η αφελαι ευχαριστωμες.
Crete, W. — Allaria — beg. 2nd c. BC?
 beg. 2nd c. BC?